


PARLAMENTUL ROMÂNIEI


	Comisia pentru agricultură, silvicultură, industrie alimentară şi servicii  specifice
	
	Bucureşti,21.11.2018
Nr. 4c-5/698




RAPORT 
asupra proiectului de Lege pentru aprobarea Ordonanţei Guvernului nr. 6/2018 privind modificarea Ordonanţei de urgenţă a Guvernului nr. 92/2011 pentru aprobarea organizării unor acţiuni de informare şi promovare privind politicile aplicate în domeniul agriculturii şi dezvoltării rurale, în plan intern şi internaţional

     În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice, a fost sesizată spre dezbatere în fond, cu proiectul de Lege pentru aprobarea Ordonanţei Guvernului nr. 6/2018 privind modificarea Ordonanţei de urgenţă a Guvernului nr. 92/2011 pentru aprobarea organizării unor acţiuni de informare şi promovare privind politicile aplicate în domeniul agriculturii şi dezvoltării rurale, în plan intern şi internaţional transmis cu adresa nr.PLx. 581 din 22 octombrie 2018 şi înregistrat cu nr.4c-5/600/23.10.2018.
     Proiectul de lege a fost adoptat de Senat,  în şedinţa din 17 octombrie 2018.
     La întocmirea raportului Comisia pentru agricultură, silvicultură, industrie alimentară şi servicii specifice a avut în vedere avizul favorabil al Consiliului Legislativ, cu nr.825/23.08.2018.
      Proiectul de lege, potrivit art.75 alin.(1) şi (3) din Constituţia României, republicată, şi art. (92), alin.9. pct.1 din Regulamentul Camerei Deputaţilor, republicat este de competenţa decizională a Camerei Deputaţilor.
     Propunerea legislativă are ca obiect de reglementare modificarea Ordonanţei de urgenţă a Guvernului nr. 92/2011 pentru aprobarea organizării unor acţiuni de informare şi promovare privind politicile aplicate în domeniul agriculturii şi dezvoltării rurale, în plan intern şi internaţional, aprobată cu modificări şi completări prin Legea nr. 110/2012, prin asigurarea cadrului legal care să permită Ministerului Agriculturii şi Dezvoltării Rurale organizarea de acţiuni destinate promovării sectorului agroalimentar,al dezvoltării rurale, precum şi al imaginiii proprii, inclusiv prin participarea operatorilor economici  din agricultură la târguri şi expoziţii internaţionale pe pieţele de interes. 
    În conformitate cu prevederile art.61 din Regulamentul Camerei Deputaţilor, republicat, membrii Comisiei pentru agricultură, silvicultură, industrie alimentară şi servicii specifice au examinat proiectul de lege sus menţionat în şedinţa din 20 noiembrie 2018.    
     La lucrările Comisiei, deputaţii acesteia au fost prezenţi conform listei de prezenţă. 
      La dezbateri a participat ca invitat, în conformitate cu prevederile art. 55 din Regulamentul Camerei Deputaţilor, republicat, domnul Sorin Roşu Mareş, secretar de stat în cadrul Ministerului Agriculturii şi Dezvoltării Rurale.
     În urma dezbaterilor, membrii Comisiei pentru agricultură, silvicultură, industrie alimentară şi servicii specifice au hotărât, cu majoritate de voturi (înregistrându-se 1 abţinere), sa supună plenului Camerei Deputaţilor spre dezbatere şi adoptare Proiectul de Lege pentru aprobarea Ordonanţei Guvernului nr. 6/2018 privind modificarea Ordonanţei de urgenţă a Guvernului nr. 92/2011 pentru aprobarea organizării unor acţiuni de informare şi promovare privind politicile aplicate în domeniul agriculturii şi dezvoltării rurale, în plan intern şi internaţional, în forma prezentată de Senat. 
     În raport de obiectul şi conţinutul reglementării, propunerea legislativă face parte din categoria legilor ordinare.
 

     


           PREŞEDINTE,                                  		              SECRETAR, 	

